Hrvatski sabor
20060303

Po prvi puta hrvatski sportaši s invaliditetom nastupao je na međunarodnoj regati u jedrenju. Na državnoj razini u organizaciji Hrvatskog športskog saveza invalida održano je 15 državnih i otvorenih prvenstava. Najmasovnije natjecanje bila su u atletici, plivanju, stolnom tenisu i streljaštvu. Uvedeno je i nekoliko novih paraolimpijskih sportova na državnim natjecanjima. Tako je po prvi puta održano državno natjecanje u veslanju na veslačkim ergometrima i pokazano natjecanje u dizanju utega. Sve gore navedeno izgleda jako impresivno, međutim da se vratimo u stvarnost i predočimo način na koji se dolazi da bi se osobe sa invaliditetom uopće bavile sportom. Sve ova odličja imaju puno veći sjaj, primjerice koliko sportskih dvorana u Republici Hrvatskoj ima pristup za osobe sa invaliditetom, koliko ih ima riješen pristup sanitarnom čvorom, tušu i WC-u. Koliko je bazena osim u Zagrebu riješilo pristup za osobe u kolicima. Međutim da se spustimo na malo nižu razinu. Da bi se osoba sa invaliditetom uopće mogla baviti sportom trebala bi biti uključena u redovni sustav obrazovanja.